บาทเปิด 35.70/72 แข็งค่าต่อเนื่อง
เงินบาทเปิด 35.70/72 แข็งค่าต่อเนื่อง หลัง จีดีพี  Q3/58 สหรัฐฯ ออกมาดีตามคาด
25 พ.ย. 2558

เงินบาทเปิด 35.70/72 แข็งค่าต่อเนื่อง หลัง จีดีพี  Q3/58 สหรัฐฯ ออกมาดีตามคาด
นักบริหารเงิน เปิดเผยว่า เงินบาทเปิดตลาดที่ระดับ 35.70/72 บาท/ดอลลาร์ แข็งค่าจากเย็นวานนี้ที่ปิดตลาดอยู่ที่ระดับ 35.79/81 บาท/ดอลลาร์
"เมื่อคืนไปทำ Low ที่ 35.68/69 เคลื่อนไหวแข็งค่าต่อเนื่องจากเมื่อวาน มีแรงซื้อแรงขายตามตลาดภูมิภาค ดอลลาร์เยนก็ไม่สามารถทำนิวไฮ เมื่อวานดอลลาร์เยนลงมาค่อนข้างแรง จากประมาณ 123 เยน/ดอลลาร์ วันนี้อยู่ที่ 122 ต้นๆ ดอลลาร์บาทก็ถูกดึงลงมาด้วย ช่วงนี้เทรนด์ตาม Technical ตัวเลขสำคัญ GDP สหรัฐฯเมื่อคืนออกมาค่อนข้าง Inline ก็ไม่ได้กระทบอะไร" นักบริหารเงิน กล่าว
ทั้งนี้ มองว่า เงินบาทมีโอกาสแข็งค่าต่อเนื่อง ช่วง 1-2 สัปดาห์ที่ผ่านมาพยายามจะขึ้นมาตลอด ทำไฮ 36.07 พอไม่ผ่านก็ขยับแข็งค่าลงมาตลอด
นักบริหารเงิน คาดว่า วันนี้เงินบาทจะเคลื่อนไหวในกรอบ 35.65-35.75 บาท/ดอลลาร์